Мисия: нова визия - Мода и козметика - Грижа за косата - Edna.bg
29.04.2016 13:30 16507
Случвало ли ви се е ваша приятелка да направи съвсем малка промяна във визията на косата си, а в същото време да изглежда по-зашеметяващо и бляскаво отвсякога?
Всъщност понякога вместо да мислим какви ли не начини да разнообразим начина, по който изглеждаме, е достатъчно просто да се доверим на най-старата, но пък затова ефективна хитрина: смяната на цвета на косата.
Това е най-лесният и в същото време изгоден вариант да подчертаем красотата на лицето си, както и да заредим сетивата си ударна доза самочувствие, ако напоследък не сме се чувствали достатъчно атрактивни и привлекателни.
Ето и кои са най-добрите начини мисията ни „нова визия“ да бъде успешна и да оставя всички хора около нас в захлас по прическата ни:
Изсветлете или потъмнете косата си с няколко нюанса
Ако отдавна имате нужда от промяна на цвета на косата, но не се решавате на кардинална стъпка, съвсем спокойно можете да я изсветлите или потъмните с няколко ноанса. Дори не е необходимо да използвате боя за коса с амоняк. Най-добре заложете на безамонячна боя за коса, която след третиране на косъма няма да го изтощи и увреди, а ще го направи бляскав, подхранен и сияен.
Ако косата ви е кестенява, съвсем спокойно можете да ѝ предадете по-светъл лешников вид, или да вплетете тъмен абаносов акцент в плътността ѝ.
Направете си омбре
Макар някои стилисти да твърдят, че омбрето вече не е на мода – не можете да отречете, че русите кичури, започващи от средната част на косата, остават тренд, който отива и на къса, и на дълга коса, и на права, и на чуплива... и наистина стои разкошно, когато прическата е оформена със сешоар и кръгла четка. А най-хубавото е, че можете да си го направите лесно и сами вкъщи: козметични марки предлагат комплекти боя за коса, специално предназначени за направа на омбре.
Омбрето вече има безброй разновидности: като започнем от омбре от червен или дори розов или тюркоазен цвят, и стигнем до преобърнато омбре – с коса руса в корените и преливаща в по-тъмни нюанси към връхчетата на косъма.
Опитайте балеаж
Кичури „целуната от слънцето“, „бронди“... ще срещнете техниката за изсветляване на косата балеаж с много имена, но в най-общи линии тя представлява игра с цветовете на косата, която изглежда максимално естествено. Под формата на кичури се преплитат няколко близки един до друг нюанси на русото, а ефектът е една гъста, бляска, плътна, здрава грива.
Прическата, направена чрез балеаж, също има много разновидности, а най-хубавото при нея е, че не е капризна, не изисква постоянна поддръжка и можем да я освежаваме, когато сами прецените.
Рязка промяна: Катранено черно, платинено русо, маково червено
Ако сте от жените, които обичат да живеят смело, с размах, то трябва да опитате да направите Edna рязка промяна с косата си. По неписано правило – ако някоя дама смени цвета на прическата, предстоят още множество нови хубави събития в живота ѝ, за които тя едва ли подозира.
Затова ако сте брюнетка – защо не заложите на страстно червено или дръзко русо, а ако сте блондинка – на авантюристично черен цвят?
Знаете ли, че боядисването на косата, вкъщи или при фризьор, е Edna от най-приятните и непринудени анти-стрес терапии, които ни зареждат с увереност и себеуважение.
А какво по-хубаво от това резултатът от Edna такъв лесен „козметичен сеанс“ да е двоен: страхотна нова прическа и повишаване на самочувствието!
Ако усещаш, че имаш нужда да промениш нещо повече от цвета на косата и прическата си, ако си загубила пътя си и не можеш да намериш себе си, то сега имаш шанс да промениш всичко това! 7Talents обявява кастинг за първото уеб риалити в България. Запиши се за участие ТУК и стани една от Великолепните пет! Търсим пет жени, на различна възраст, с различен социален статус и с всяка със своята нужда от промяна. Имате време до 15 май да се престрашите!
коса прическа мисия визия боядисване боя нова самочувствие